
RAPORT DE SPECIALITATE
privind acordarea de Burse şcolare pentru elevii din 

unităţile de învăţământ preuniversitar de stat
Având în vedere Solicitarea  nr……

În conformitate cu dispoziţiile …..

În baza prevederilor …….

În conformitate cu Ordinul nr. 5576/07.10.2011, prin care sunt aprobate Criteriile generale de acordare a burselor pentru elevii din învăţământul preuniversitar de stat şi cu Ordinului Ministrului educaţiei, cercetării, tineretului şi sportului nr. 3470/03.03.2012, pentru modificarea anexei la Ordinul nr. 5576/07.10.2011, în conformitate cu HG nr. 536/2011 privind organizarea şi funcţionarea Ministerului Educaţiei, Cercetării, Tineretului şi Sportului 
şi în temeiul art. 82 alin. (1) din Legea Educaţiei Naţionale nr. 1/2011, se pot acorda următoarele tipuri de burse:

1) Burse de performanţă – pentru elevii cu rezultate deosebite obţinute la olimpiade, competiţii şi concursuri şcolare la nivel naţional; 

2) Burse de merit – pentru elevii cu rezultate deosebite obţinute la competiţii, olimpiade şi concursuri şcolare la nivel judeţean; 

3) Burse de studiu -  pentru elevii care provin din familii cu venituri mici; şi 

4) Burse sociale – pentru elevii care se încadrează în categorii sociale defavorizate (orfani, cazuri medicale, elevii din mediul rural care sunt şcolarizaţi în altă localitate, situaţii materiale grele).

Anexat prezentăm situaţia centralizatoare privind necesarul de Burse pentru elevii din unităţile şcolare din Timişoara, pentru anul 2019, conform propunerilor primite din partea unităţilor de învăţământ, în conformitate cu Ordinul nr. 5576/07.10.2011 şi cu Ordinul nr. 3470/07.03.2012.
Faţă de cele prezentate în tabelul anexat, menţionăm următoarele informaţii suplimentare:
- Cuantumurile burselor pentru cele patru categorii (performanţă, merit, studiu şi sociale), până în anul 2018, au fost stabilite la valoarea de  100, 75, 65, respectiv 70 lei pe lună, aceste burse fiind acordate pe perioada anului şcolar – adică 9 luni - cu excepţia categoriei de burse sociale care se acordă pe toată perioada anului calendaristic şi anume pe 12 luni – conform HCL nr. 159/24.04.2017;

- Până la apariţia Ordinului 5576/07.10.2011, bursele se acordau în conformitate cu HG 558/1998 şi erau limitate ca număr astfel: 

· numărul beneficiarilor de burse de merit nu putea să depăşească 1%, iar numărul beneficiarilor de burse de studiu nu putea să depăşească 1,5% din numărul total al elevilor din cls. IX-XII;

· bursele de ajutor social se acordă tuturor elevilor care îndeplinesc condiţiile prevăzute de lege.

Conform art. 82, alin 2 din Legea Educaţiei Naţionale nr. 1/2011 “…cuantumul unei burse şi numărul burselor se stabilesc anual prin hotărâre a consiliului local, respectiv a consiliului judeţean…”

Conform centralizării solicitărilor primite la început de an din partea unităţilor de învăţământ a rezultat un total necesar în valoare de 8.674.395 lei.

Prin HCL nr. 248/07.05.2019, privind aprobarea Bugetului Local pe anul 2018, pentru burse a fost alocată suma de 5.000.000 lei.

Pentru anul financiar 2019 propunem cuantumurile burselor şcolare pentru cele patru categorii (performanţă, merit, studiu şi sociale), să rămână la valoarea de 100, 75, 65, respectiv 70 lei pe lună, aceste burse fiind acordate pe perioada anului şcolar – adică 9 luni - cu excepţia categoriei de burse sociale care se acordă pe toată perioada anului calendaristic şi anume pe 12 luni, aşa cum este prevăzut în HCL nr. 159/24.04.2017.
Dat fiind faptul că suma alocată în buget este insuficientă pentru acoperirea necesarului de burse solicitat conform prevederilor Ordinului 3470/07.03.2012, propunem acordarea integrală a burselor sociale lit. a) şi c) (bolnavi, orfani şi venituri foarte mici), a burselor de studiu şi a burselor de performanţă, iar în cazul burselor de merit - art. 8. lit. a) – care sunt mult mai numeroase  - acestea să se acorde la un anumit procent din numărul solicitat, în funcție de fiecare unitate de învățământ. Procentul respectiv rezultă raportând suma disponibilă din buget la suma necesară solicitată.  Vor fi acordate cu prioritate bursele sociale, bursele de studiu și bursele de perfomanță. Numărul de burse şi modul de acordare, în limita fondurilor aprobate cu această destinaţie, rezultă prin calcul conform tabelului din anexă.

Propunem aprobarea nivelului cuantumurilor pentru bursele şcolare acordate elevilor din învăţământul preuniversitar de stat pentru anul 2019, precum şi a unui număr de 7.097 de burse, în sumă totală de 5.000.000 lei, conform Anexei care face parte integrantă din prezenta hotărâre.
Având în vedere prevederile legale expuse în prezentul raport apreciem că Proiectul de hotărâre privind  acordarea de Burse şcolare pentru elevii din unităţile de învăţământ preuniversitar de stat îndeplinește condițiile pentru a fi supus dezbaterii și aprobării plenului Consiliului Local.

